12. vizuāli plastiskās mākslas konkurss PRIEKULES IKARS​
2025-08-01 - 2025-10-21
Priekules Mūzikas un mākslas skola aicina bērnus un jauniešus vecumā no 5 līdz 16 gadiem piedalīties ikgadējā vizuālās mākslas konkursā “Priekules Ikars”, kura iedvesmas avots ir stāsts par drosmīgo Priekules kalēju – sapņotāju un izgudrotāju no 17. gadsimta, kurš uzdrīkstējās pacelties gaisā.
Šī gada konkursa tēma: “Mēs lidosim”

Plašāka informācija šeit

Skolotāju izstāde
2025-09-01 - 2026-01-12
Priekules Mūzikas un mākslas skolas izstāžu zālē atvērta īpaša izstāde, kurā aplūkojami skolas skolotāju darbi. Tā būs skatāma līdz 2026. gada 31. janvārim.
Izstādē piedalās skolotāji Dace Gailīte, Daiga Tiļļa, Ivonna Rozentāle, Ligita Siliņa, Mārtiņš Cukurs un Zane Eltermane – katrs ar savu rokrakstu, sajūtu un pasaules redzējumu.
Apmeklētāji aicināti iepazīt daudzveidīgo mākslas pasauli – no keramikas, mozaīkas un stikla mākslas līdz grafikai, glezniecībai un fotogrāfijai. Izstāde ir kā krāšņa ainava, kurā satiekas formas, krāsas un noskaņas, radot iedvesmojošu priekšstatu par to, cik daudzveidīgi un talantīgi ir tie, kas ik dienu iedvesmo jaunās mākslinieku paaudzes.
Šī izstāde ir aicinājums – nāciet un ļaujiet sev piedzīvot mākslas prieku Priekulē! Tā ir iespēja ieraudzīt pazīstamos skolotājus citā – radošā – gaismā.

Mana dziesma Latvijai
2025-11-13 18:00 - 19:30 UTC
Priekules Mūzikas un mākslas skolā
13. novembrī pulksten 18.00
audzēkņu un pedagogu koncerts “Mana dziesma Latvijai”
apskatāma audzēkņu darbu izstāde

Aicinām uz Ziemassvētku ieskaņas koncertu “Ziemassvētku roze”
2025-12-12 14:00 - 16:00
12. decembrī plkst. 14.00 Priekules ev. lut. baznīcā notiks sirsnīgs Ziemassvētku ieskaņas koncerts “Ziemassvētku roze”, kurā bērnu un jauniešu izpildījumā skanēs skaistas un siltas dziesmas.
Koncertā piedalīsies:

Priekules Mūzikas un mākslas skolas audzēkņi
Priekules vidusskolas audzēkņi
Grobiņas Mūzikas un mākslas skolas audzēkņi
Aizputes mūzikas skolas audzēkņi
POP ROK skolas jaunieši

Šis koncerts ir iespēja baudīt svētku noskaņu, piedzīvot kopā būšanas prieku un novērtēt jauniešu talantu un radošumu adventes laikā.
Ieeja bez maksas — visi mīļi gaidīti!

Mācību pusgada noslēguma pasākums
2025-12-16 18:00 - 20:00
16. decembris plkst. 18.00
Aicinām audzēkņus un viņu ģimenes uz gada sirsnīgāko notikumu — ZIEMAS SVĒTKI!
Šogad esam sagatavojuši sirsnīgu un radošu programmu:
18.00 — Skolas zālē• Jaunāko audzēkņu priekšnesumi• Laureātu apbalvošana
18.20 — 1. stāvā• Ziemassvētku tirdziņš
19.00 — Skolas zālē• Ziemassvētku spēles
19.30 — Pie skolotājiem• Liecību izdošana
Lai nodrošinātu veiksmīgu pasākuma norisi, audzēkņi lūgti līdz 12. decembrim pieteikt savu dalību pie attiecīgajiem pedagogu priekšmetu skolotājiem.
Gaidīsim jūs kopā radīt svētku sajūtu!

Koncerts “Zvaigznes mirdz”
2026-01-11 14:00 - 15:00
Gramzdas baznīcā notiks koncerts “Zvaigznes mirdz”, kas veltīts Zvaigznes dienai.Koncertā piedalīsies Priekules Mūzikas un mākslas skolas audzēkņi un pedagogi, piedāvājot klausītājiem daudzveidīgu muzikālu programmu baznīcas vidē.

Vecāku sapulce mākslas programmas audzēkņu vecākiem
2026-03-19 18:00 - 19:00

Vecāku sapulce kora klases audzēkņu vecākiem
2026-03-24 18:00 - 19:00

Vecāku sapulce pūšamo un sitamo instrumentu audzēkņu vecākiem
2026-03-26 18:00 - 19:00

Vecāku sapulce stīgu un klavierspēles audzēkņu vecākiem
2026-04-02 18:00 - 19:00

Ģimeņu dienas koncerts
2026-05-15 16:00 - 18:00

Mācību gada noslēgums
2026-05-28 16:00 - 18:00

IZLAIDUMS
2026-05-30 14:00 - 16:00

Jauno audzēkņu uzņemšana
2026-06-02 17:00 - 19:00
Nāc mācīties! Kopā jautrāk!
Mūsu skola ir vieta, kur radošums satiekas ar prieku. Mēs aicinām bērnus un jauniešus atklāt savus talantus, iemācīties ko jaunu un gūt gandarījumu radošā kopābūšanā. Nāc un atrodi ceļu, kā draudzējas notiņa ar krāsām!
Uzņemšana notiks:

Datums: 2. jūnijā
Laiks: no plkst. 17.00 līdz 19.00
Vieta: Priekules Mūzikas un mākslas skola (Skolas iela 12, Priekule)
Nepieciešamie dokumenti: Vecāku iesniegums uz skolas veidlapas, bērna personu apliecinošs dokuments

Mācību programmas:
Mūzikas un mākslas studija pirmsskolas vecuma bērniem
Sāc mācības no 5 vai 6 gadu vecuma.
Iepazīsti mūzikas un mākslas pasauli:

Ritmika un dziedāšana.
Mūzikas instrumentu spēle.
Krāsu mācība un dažādi radoši uzdevumi.

Mūzikas nodaļa
Sāc mācības 1. klasē no 7 gadu vecuma.
Piedāvājam apgūt:

Klavieres, vijoli vai ģitāru.
Pūšaminstrumentus: flautu, klarneti vai saksofonu.
Sitamos instrumentus.
Dziedāšanu.

Mākslas nodaļa
Sāc mācības 1. klasē no 7 gadu vecuma.
Iespēja izpausties dažādās tehnikās:

Zīmēšana, gleznošana un krāsu mācība.
Keramika, plastika un ādas apstrāde.
Vizuālais dizains un rokdarbi.
Mediju pamati, foto māksla, grafiskais dizains.

Ja rodas jautājumi, sazinies ar mums:

📞 Tālrunis: 22008528
📧 E-pasts: priekulesmm.skola@dkn.lv
👍 Seko mums Facebook: Priekules Mūzikas un mākslas skola

Gaidīsim Tevi mūsu košajā un priecīgajā saimē!

Mākslas diena
2026-06-03 09:00 - 16:00
Priekules Mūzikas un mākslas skola aicina bērnus radoši, aktīvi un interesanti iesākt vasaru, piedaloties vienas dienas nometnē “Mākslas diena”.
Nometnes laikā dalībniekiem būs iespēja iepazīt dažādas mākslas tehnikas, darboties zīmēšanā, gleznošanā, keramikā un plastikā, piedalīties radošās aktivitātēs un pavadīt dienu iedvesmojošā un draudzīgā vidē.
Dalībniekus sagaida:

zīmēšanas un gleznošanas nodarbības
keramikas un plastikas darbnīcas
aktīvas un radošas aktivitātes
pusdienas un atpūtas pauzes
jauni iespaidi un kopā būšanas prieks

3. jūnijā no pl. 9.00-16.00
Priekules Mūzikas un mākslas skolā, Skolas iela 12, Priekule
Bērniem 6–8 gadu vecumā
REĢISTRĀCIJAS ANKETA
Vietu skaits ir ierobežots!
Papildu informācija zvanot 26138828, vai rakstot priekulesmm.skola@dkn.lv
